{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Nacrtu prijedloga zakona o izmjenama i dopunama Zakona o trgovačkim društvima, s Konačnim prijedlogom zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA GOSPODARSKA KOMORA","KONAČNI PRIJEDLOG ZAKONA O IZMJENAMA I DOPUNAMA ZAKONAO TRGOVAČKIM DRUŠTVIMA,\nČlanak 12.","Prema predloženom rješenju, od primjene tzv. „ženske kvote“ izuzeti su MSP-ovi, odnosno tvrtke koje zapošljavaju manje od 250 radnika, čiji godišnji promet ne premašuje 50 milijuna eura ili čija godišnja ukupna bilanca ne premašuje 43 milijuna eura.\n \nDirektiva Europskog parlamenta i Vijeća od 23. studenoga 2022. godine  o poboljšanju rodne ravnoteže među direktorima uvrštenih trgovačkih društava i o povezanim mjerama koju se ovim Nacrtom implementira u hrvatsko zakonodavstvo primjenjuje se na uvrštena trgovačka društva (društva koja imaju registrirano sjedište u državi članici i čije su dionice uvrštene za trgovanje na uređenom tržištu u jednoj ili više država članica). Iz primjene su izuzeta mikro poduzeća te mala i srednja poduzeća (MSP-ovi). Dakle, Direktiva od obveze oslobađa one tvrtke uvrštene na burzi koje spadaju u male i srednje poduzetnike, iako država članica nacionalnim zakonodavstvom može primjenu proširiti na sve tvrtke bez obzira na veličinu, na trgovačka društva u većinskom državnom vlasništvu i sl.\n \nPrema preporuci Europske komisije primjena bi trebala obuhvatiti i državne tvrtke, odnosno tvrtke u većinskom državnom vlasništvu, s obzirom na to da se radi o trgovačkim društvima koja često djeluju u strateški važnim sektorima.\n \nMišljenja smo kako bi bilo poželjno prihvatiti preporuku Europske komisije, stoga predlažemo izmijeniti članak 272.z. na način da glasi:\n \n„Odredbe članaka 272.s do 272.v ovoga Zakona ne primjenjuju se na društva koja zapošljavaju manje od 250 radnika, a godišnji prihod im ne prelazi 50.000.000,00 eura, niti im je iznos ukupne aktive iskazane u bilanci veća od 43.000.000,00 eura, izuzev društava u većinskom državnom vlasništvu.“\n \nKao primjer navodimo susjednu nam Republiku Sloveniju koja je u svojoj zakonodavnoj proceduri kao obveznika „ženske kvote“ predložila uvrstiti i trgovačka  društva s većinskim udjelom države ili samoupravne lokalne zajednice, uz primjenu određenih kriterija.","Nije prihvaćen","Ističe se kako je Nacrtom predložen regulatorni okvir kojim se pravila o rodnoj ravnoteži među direktorima uvrštenih trgovačkih društava primjenjuju jednako u svim velikim trgovačkim društvima bez razlike radi li se o trgovačkom društvu koje je u vlasništvu privatnih osoba, države ili jedinica lokalne (regionalne) samouprave. Zakon o trgovačkim društvima  kao opći propis koji uređuje ovu materiju ne može parcijalno uređivati ovo pitanje, tako da ovom pitanju nije mjesto u ZTD-u. Napominjemo kako je uređenje normativnog okvira korporativnog upravljanja u trgovačkim društvima u državnom vlasništvu u nadležnosti Ministarstva financija."]